खगड़िया : नदीक नैहर कहिनिहाइर खगड़िया जिलामे आब देशी माछ बिला रहल अछि। कोसी, कमला, करेग, बागमती संगे कतेको नदीक मिलन स्थलमे आब मिथिलाक माछक जगह पर तमिलनाडु आ बंगालक माछ बिकि रहल अछि। नदीक मछुआरा द्वारा जोत तऽ देल जाइत अछि मुदा उमीदक अनुरुप माछ नहि भेटबासं मलाह सभ चिँतिँत छथि। जानकारक मानी तऽ बरसाइतक मौसमे जखन माछ नदीक तेज धारामे अंडा दैत छैक तऽ तखने प्लास्टिक जालसं अंडा निकालि लेल जाइत अछि, आ जखन अंडे नहि रहत तऽ माछ कतयसं आओत! एकारा संगे असामाजिक तत्वक द्वारा माछ निकालबा लेल नदीमे जहरक प्रयोग कएल जा रहल अछि जाहिसं माछ सभ प्रभावित भऽ रहल अछि। ऐनामे माछक प्रजनन सेहो प्रभावित बुझना जा रहल अछि। 